Kongres 2020 | Mysite
Sondagaand 3 Julie 2021 tot Donderdagaand 8 Julie 2021
Dit is met 'n jammer hart dat SAVN-bestuur alle SAVN-lede en -kongresbywoners in kennis moet stel dat die 10de internasionale kongres van die Suider-Afrikaanse Vereniging vir Neerlandistiek, nie meer sal plaasvind van 5-9 Julie 2020 nie. Vanweë die onsekerheid rakende die impak wat die Covid-19-virus moontlik op Suider-Afrika kan hê in die komende maande, het die bestuur in oorleg met die Taalunie besluit om die kongres na 'n latere, maar nog onbekende, datum aan te skuif.
Die nuwe kongresdatum sal aan die einde van April met alle lede en kongresdeelnemers gekommunikeer word, en dan sal daar ook 'n aanduiding gegee word rakende die wyse waarop ons reedsingediende opsommings vir die kongres sal hanteer.
Ons is baie jammer vir die ongerief en onkoste wat ons besluit moontlik veroorsaak, maar ons vertrou dat ons lede, vanweë die erns van die saak, ons besluit sal ondersteun.
Die nuwe datum is derhalwe 3 Julie tot Donderdag 8 Julie 2021, maar die kongresvenue bly dieselfde (Windhoek, Namibië). Meer inligting volg later.
Dit verheug ons om te kan aankondig dat die tiende internasionale kongres van die Suider-Afrikaanse Vereniging vir Neerlandistiek (SAVN) sal plaasvind van 3-8 Julie 2021 in Windhoek, Namibië.
In die taalkunde kan teks byvoorbeeld geïnterpreteer word as teorie / diskoers en / of data – dink byvoorbeeld aan gebruiksgebaseerde ondersoek. In die toegepaste taalkunde kan teks eweneens as teorie of benadering geïnterpreteer word, maar natuurlik ook as die produkte van ontwerp: toetse, woordeboeke, taalaanleerkursusse, ens.
3-8 juli 2021, Windhoek, Namibië